**Banedanmarks krav og forventninger til entreprenører**

|  |
| --- |
| Banedanmark forventer, at du som arbejdsgiver som et minimum overholder arbejdsmiljølovgivningen, samt at du som entreprenør: |
| Er saglig, reel og konstruktiv i din tilgang til arbejdsmiljøarbejdet. |
| Forebygger og minimerer omfanget af arbejdsskader gennem forsvarlig og fornuftig planlægning og tilrettelæggelse af arbejdet. |
| Sørger for et godt arbejdsmiljø, tager hensyn til og samarbejder konstruktivt med øvrige parter på byggepladsen. |
| Minimerer eventuelle gener for 3. part. |
| Inddrager arbejdsmiljøkoordinator ved valg af metode og tilrettelæggelse af særligt farligt arbejde. |
| Samarbejder med Banedanmarks arbejdsmiljøkoordinator og bygherretilsyn om arbejdsmiljø. |
| Samt:   * Tydeligt markerer, hvilken virksomhed du kommer fra. Det skal være synligt på arbejdstøjet * Tydeligt markerer, at indlejet mandskab kommer fra din virksomhed. Det skal være synligt på arbejdstøjet * Giver bygherren besked, hvis du indgår aftaler med underentreprenør * Er opmærksom på og formidler, at der gælder samme regler for dine underentreprenører som for dig * Deltager på opstarts- og sikkerhedsmøder * Sætter dig ind i Plan for Sikkerhed og Sundhed og bidrager til, at den er opdateret * Overholder aftaler om fælles sikkerhedsforanstaltninger * Reetablerer fælles sikkerhedsforanstaltninger, hvis midlertidige ændringer er nødvendige * Etablerer egne sikkerhedsforanstaltninger * Indberetter arbejdsulykker og aktivitetsbestemte timer til bygherre og arbejdsmiljøkoordinator * Følger op på alle ulykker i samarbejde med arbejdsmiljøkoordinator * Behandler påbud fra Arbejdstilsynet sagligt, seriøst, undgår gentagelser og sørger for, at konsekvenserne af påbud ikke falder tilbage på Banedanmark. |
|  |
| Henvisninger til dokumenter:   * Generelle arbejdsbetingelser – GAB samarbejde og arbejdsplads. |
|  |
| Har du spørgsmål?  Du er velkommen til at kontakte Banedanmarks arbejdsmiljøchef Torben Bruun Hansen TBRH@bane.dk. |